Na podlagi 29. člena Zakona o lokalni samoupravi (Uradni list RS, št. 94/07-UPB2,76/08, 79/09, 51/10, 40/12-ZUJF , 14/15-ZUUJFO,11/18-ZSPDSLS-1 in 30/18), 29. člena Zakona o javnih financah (Uradni list RS, št. 11/11-UPB4 (14/2013 popr.) 101/13 , 55/15-ZFisP in 75/2019-ZIPRS2021,13/18-ZJF in 83/18), 19. in 32. člena Statuta Občine Ravne na Koroškem (Uradno glasilo slovenskih občin, št. 16/2016) je Občinski svet Občine Ravne na Koroškem na redni seji, dne sprejel

**ODLOK O PRORAČUNU**

**OBČINE RAVNE NA KOROŠKEM ZA LETO 2020**

1. **SPLOŠNE DOLOČBE**
2. **člen**

(vsebina odloka)

S tem odlokom se za proračun Občine Ravne na Koroškem za leto 2020 (v nadaljnjem besedilu: proračun) določajo višina proračuna, postopki izvrševanja proračuna ter obseg zadolževanja in poroštev občine in javnega sektorja na ravni občine.

1. **VIŠINA SPLOŠNEGA DELA PRORAČUNA IN STRUKTURA**

**POSEBNEGA DELA PRORAČUNA**

**2.** **člen**

(določitev zneskov splošnega dela proračuna)

Splošni del proračuna na ravni podskupin kontov se določa v naslednjih zneskih:

|  |  |  |
| --- | --- | --- |
|  | v € | |
| **A. BILANCA PRIHODKOV IN ODHODKOV** |  | |
| Skupina/Podskupina kontov | Proračun 2020 | |
| **I. SKUPAJ PRIHODKI (70+71+72+73+74)** | **15.060.520** | |
| TEKOČI PRIHODKI (70+71) | 10.286.079 | |
| **70 DAVČNI PRIHODKI** | **8.579.639** | |
| 700 Davki na dohodek in dobiček | 6.387.880 | |
| 703 Davki na premoženje | 1.979.764 | |
| 704 Domači davki na blago in storitve | 211.995 | |
| **71 NEDAVČNI PRIHODKI** | **1.706.440** | |
| 710 Udeležba na dobičku in dohodki od premoženja | 1.348.440 | |
| 711 Takse in pristojbine | 6.000 | |
| 712 Denarne kazni  713 Prihodki od prodaje blaga in storitev | 21.000  0 | |
| 714 Drugi nedavčni prihodki | 331.000 | |
| **72 KAPITALSKI PRIHODKI** | **1.975.617** | |
| 720 Prihodki od prodaje osnovnih sredstev | 1.150.617 | |
| 722 Prihodki od prodaje zemljišč in neopredmetenih dolgoročnih sredstev  **73 PREJETE DONACIJE**  730 Prejete donacije | 825.000  **0**  0 | |
| **74 TRANSFERNI PRIHODKI** | **2.798.824** | |
| 740 Transferni prihodki iz drugih javnofinančnih institucij | 1.057.923 | |
| 741 Prejeta sredstva iz državnega proračuna iz sredstev proračuna Evropske unije | 1.740.901 | |
|  |  | |
|  |  | |
| **II. SKUPAJ ODHODKI (40+41+42+43)** | **16.689.450** | |
| **40 TEKOČI ODHODKI** | **4.137.219** | |
| 400 Plače in drugi izdatki zaposlenim | 1.021.442 | |
| 401 Prispevki delodajalcev za socialno varnost | 164.805 | |
| 402 Izdatki za blago in storitve | 2.713.413 | |
| 403 Plačila domačih obresti | 42.559 | |
| 409 Rezerve | 195.000 | |
| **41 TEKOČI TRANSFERI** | **5.780.207** | |
| 410 Subvencije | 181.670 | |
| 411 Transferi posameznikom in gospodinjstvom | 2.553.365 | |
| 412 Transferi neprofitnim organizacijam in ustanovam | 538.211 | |
| 413 Drugi tekoči domači transferi | 2.506.961 | |
| **42 INVESTICIJSKI ODHODKI** | **6.137.671** | |
| 420 Nakup in gradnja osnovnih sredstev | 6.137.671 | |
| **43 INVESTICIJSKI TRANSFERI** | **634.353** | |
| 432 Investicijski transferi pravnim in fizičnim osebam, ki niso proračunski uporabniki  432 Investicijski transferi proračunskim uporabnikom | 61.000  573.353 | |
|  |  | |
| **III. PRORAČUNSKI PRIMANJKLJAJ (I.-II.)** | **-1.628.930** | |
| **B. RAČUN FINANČNIH TERJATEV IN NALOŽB** |  | |
| Skupina/Podskupina kontov |  | |
| **IV. PREJETA VRAČILA DANIH POSOJIL IN PRODAJA KAPITALSKIH DELEŽEV (750+751+752)** | **0** | |
| **75 PREJETA VRAČILA DANIH POSOJIL IN PRODAJA KAPITALSKIH DELEŽEV** | **0** | |
| 750 Prejeta vračila danih posojil | 0 | |
| **V. DANA POSOJILA IN POVEČANJE KAPITALSKIH DELEŽEV (440+441+442)** | **0** | |
| **VI. PREJETA MINUS DANA POSOJILA IN SPREMEMBE KAPITALSKIH DELEŽEV** | **0** | |
|  |  | |
| **C. RAČUN FINANCIRANJA** | | |
| Skupina/Podskupina kontov | |  |
| **VII. ZADOLŽEVANJE (500)** | | **1.994.734** |
| **VIII. ODPLAČILA DOLGA (550)** | | **502.749** |
| **IX. NETO ZADOLŽEVANJE (VII.-VIII.)** | | **1.491.985** |
| **X. SPREMEMBA STANJA SREDSTEV NA RAČUNU (I.+IV.+VII.-II.-V.-VIII.)** | | **-136.946** |

Posebni del proračuna sestavljajo finančni načrti neposrednih uporabnikov, ki so razdeljeni na naslednje programske dele: področja proračunske porabe, glavne programe in podprograme, predpisane s programsko klasifikacijo izdatkov občinskih proračunov. Podprogram je razdeljen na proračunske postavke, te pa na podskupine kontov in konte, določene s predpisanim kontnim načrtom.

Posebni del proračuna do ravni proračunskih postavk-podskupin kontov in načrt razvojnih programov se objavi na spletni strani Občine Ravne na Koroškem.

Načrt razvojnih programov sestavljajo projekti.

1. **POSTOPKI IZVRŠEVANJA PRORAČUNA**

**3. člen**

(uporaba sredstev proračuna)

Sredstva proračuna se smejo uporabljati le za namene, ki so določeni s proračunom in opredeljeni v posebnem delu, ki je sestavni del tega odloka.

Proračunska sredstva je mogoče prerazporejati med posameznimi postavkami v okviru bilance prihodkov in odhodkov.

Osnova za prerazporejanje pravic porabe je zadnji sprejeti proračun, spremembe proračuna ali rebalans proračuna.

Župan s poročilom o izvrševanju proračuna v prvem polletju in z zaključnim računom poroča občinskemu svetu o veljavnem proračunu za leto 2020 in njegovi realizaciji.

**4. člen**

(splošna proračunska rezervacija)

Med odhodki proračuna se predvidi splošna proračunska rezervacija kot nerazporejeni del prihodkov, za financiranje namenov, ki jih ni mogoče predvideti ali zanje ni bilo dovolj predvidenih sredstev. O uporabi sredstev splošne proračunske rezervacije odloča župan.

**5. člen**

(proračunski skladi)

Proračunski sklad je:

1. Račun proračunske rezerve, oblikovane po ZJF

Proračunska rezerva se v letu 2020 oblikuje v višini 120.000 €.

O porabi sredstev proračunske rezerve za namene iz drugega odstavka 49. člena ZJF odloča župan in o tem s pisnimi poročili obvešča občinski svet.

**6. člen**

(namenski prihodki proračuna)

Namenski prihodki proračuna so poleg prihodkov, določenih v prvem stavku prvega odstavka 43. člena ZJF, tudi naslednji prihodki:

* prihodki požarne takse,
* prihodki ožjih delov lokalnih skupnosti,
* komunalni prispevek,
* prispevki investitorjev in soinvestitorjev,
* namenska sredstva iz državnega proračuna za investicije in tekoče programe.

Če se po sprejemu proračuna vplača namenski prejemek, ki zahteva sorazmerni namenski izdatek, ki v proračunu ni izkazan ali ni izkazan v zadostni višini, se v višini dejanskih prejemkov poveča obseg izdatkov uporabnika in proračun.

Namenska sredstva, ki niso porabljena v preteklem letu se namensko prenesejo v proračun tekočega leta.

**7. člen**

(vezava na državne predpise)

Nabavo opreme, investicijska, vzdrževalna dela in storitve je potrebno oddajati s pogodbo v skladu s predpisi, ki veljajo za državni proračun.

Za neposredne in posredne proračunske uporabnike občine veljajo plačilni roki v skladu z Zakonom o izvrševanju proračunov Republike Slovenije za leti 2020 in 2021.

**8. člen**

(izvrševanje nalog uporabnikov proračuna)

Uporabniki sredstev proračuna morajo izvrševati naloge s svojega delovnega področja v mejah sredstev, ki so jim s tem proračunom odobrena.

Za izvajanje določb tega člena ter za zakonito, smotrno in primerno uporabo sredstev je odgovoren ravnatelj šole, direktor zavoda oziroma druga oseba kot odredbodajalec.

**9. člen**

(finančni načrti uporabnikov)

Neposredni in posredni uporabniki občinskega proračuna morajo pripraviti predloge finančnih načrtov ob pripravi in na podlagi izhodišč, ki veljajo za občinski proračun ter dostaviti zaključne račune za leto 2019 Uradu za proračun in finance najkasneje do 29.2.2020.

Finančne načrte posrednih uporabnikov občinskega proračuna sprejme pristojni organ po postopku, določenem v posebnem predpisu ali v aktu o ustanovitvi posrednega uporabnika. Če se pravna oseba v pretežnem delu financira iz proračunskih sredstev, se njen finančni načrt sprejme v 30 dneh po sprejetju občinskega proračuna.

**10. člen**

(izvrševalec in odredbodajalec proračuna)

Za izvrševanje proračuna je odgovoren župan. Odredbodajalec proračuna je župan.

**11. člen**

(zadržanje izvajanja proračuna in prioritete)

Župan v skladu z zakonom lahko začasno zadrži izvrševanje proračuna, če se med proračunskim letom zaradi nastanka novih obveznosti za proračun ali spremenjenih gospodarskih gibanj povečajo izdatki ali zmanjšajo prejemki proračuna.

Sredstva proračuna se prednostno zagotavljajo za namene, ki so določeni z zakoni oziroma občinskimi odloki in še omogočajo minimalni obseg delovanja uporabnikov.

Prioriteta v izvajanju investicij je dokončanje začetnih investicij in investicij, za katere so zagotovljena tudi lastna sredstva soinvestitorja oziroma so sofinancirana s strani države.

**12. člen**

(pooblastila župana)

Župan občine je pooblaščen, da odloča:

* uporabi sredstev rezerv,
* varni in gospodarni naložbi nerazporejenih sredstev,
* o prerazporeditvi pravic porabe v posebnem delu proračuna med podprogrami v okviru glavnih programov posameznih neposrednih proračunskih uporabnikov.

**13.člen**

(obveznosti iz naslednjih let)

Neposredni uporabnik lahko  v tekočem letu razpiše javno naročilo za celotno vrednost projekta, ki je vključen v načrt razvojnih programov, če so zanj načrtovane pravice porabe na proračunskih postavkah v sprejetem proračunu. Skupaj prevzete obveznosti, ki bodo zahtevale plačilo v naslednjih letih iz naslova investicij, ne smejo presegati 70% pravic porabe v finančnem načrtu neposrednega uporabnika, od tega:

- v letu 2021 70% navedenih pravic porabe,

- v ostalih letih 30% navedenih pravic porabe.

Skupni obseg prevzetih obveznosti neposrednega uporabnika, ki bodo zapadle v plačilo v prihodnjih letih za blago in storitve ter za tekoče transfere, ne sme presegati 25% teh pravic porabe v sprejetem finančnem načrtu neposrednega uporabnika.

Omejitve iz prvega in drugega odstavka tega člena ne veljajo za prevzemanje obveznosti z najemnimi pogodbami, razen če na podlagi teh pogodb lastninska pravica preide oziroma lahko preide iz najemodajalca na najemnika in prevzemanje obveznosti za dobavo elektrike, telefona, vode, komunalnih storitev in drugih storitev, potrebnih za operativno delovanje neposrednih uporabnikov ter prevzemanje obveznosti za pogodbe, ki se financirajo iz namenskih sredstev EU.

Obveznosti, ki bodo zahtevale plačilo v prihodnjih letih, se morajo prioritetno vključiti v finančni načrt in načrt razvojnih programov proračuna leta, na katerega se nanašajo.

**14. člen**

(spremembe vrednosti projektov)

Župan lahko spreminja vrednost projektov v načrtu razvojnih programov. Projekte, katerih vrednost se spremeni za več kot 20%, mora predhodno potrditi občinski svet. Novi projekti se uvrstijo v načrt razvojnih programov na podlagi odločitve občinskega sveta.

1. **POSEBNOSTI UPRAVLJANJA IN PRODAJE STVARNEGA IN FINANČNEGA PREMOŽENJA**

**15. člen**

(odpis plačila dolga)

Če so izpolnjeni pogoji iz tretjega odstavka 77. člena ZJF, lahko župan dolžniku do višine 1.000 € odpiše oziroma delno odpiše plačilo dolga.

1. **OBSEG ZADOLŽEVANJA IN POROŠTEV OBČINE IN JAVNEGA SEKTORJA**

**16. člen**

(zadolžitev občine)

Občina se lahko zadolži v skladu z Zakonom o financiranju občin.

Za kritje presežkov odhodkov nad prihodki v bilanci prihodkov in odhodkov, presežkov izdatkov nad prejemki v računu finančnih terjatev in naložb ter odplačilo dolga v računu financiranja se občina za proračun leta 2020 lahko zadolži do višine 1.915.000 € za financiranje investicij, predvidenih v občinskem proračunu.

Občina se lahko zadolži v letu 2020 pri državnem proračunu za namen sofinanciranja investicij po 23.členu Zakona o financiranju občin v višini 79.734 €.

1. **člen**

(zadolževanje javnih podjetij in javnih zavodov)

Javna podjetja in javni zavodi, katerih ustanoviteljica je občina, se smejo zadolževati le s soglasjem in s sklepom občinskega sveta.

Obseg zadolževanja posrednih proračunskih uporabnikov občinskega proračuna in javnih podjetij, katerih ustanoviteljica je občina, je določen največ do višine 200.000 €.

**18. člen**

(izdaja poroštev)

Občina lahko daje poroštva za izpolnitev obveznosti iz naslova zadolževanja javnih podjetij in javnih zavodov, vendar največ do skupne višine 150.000 € in s sklepom občinskega sveta.

Župan odloča o izdaji poroštva za izpolnitev obveznosti posrednih uporabnikov občinskega proračuna in javnih podjetij, ki so nastala iz naslova likvidnostnega zadolževanja in pri katerem črpanje in odplačilo posojila nastane v istem proračunskem letu.

**19. člen**

(začasno zmanjšanje sredstev in najem posojila)

Župan občine je pooblaščen, da odloča za potrebe proračuna o:

- začasnem zmanjšanju zneska sredstev za posamezne namene, če prejemki proračuna ne pritekajo v predvideni višini,

- najemu posojila največ do 5% sprejetega proračuna zaradi neenakomernega pritekanja prejemkov, ki mora biti odplačano do konca proračunskega leta.

1. **PREHODNE IN KONČNE DOLOČBE**

**20. člen**

(začasno financiranje)

V obdobju začasnega financiranja Občine Ravne na Koroškem v letu 2021, če bo začasno financiranje potrebno, se uporablja ta odlok in sklep o določitvi začasnega financiranja.

**21. člen**

(veljavnost odloka)

Ta odlok začne veljati naslednji dan po objavi v Uradnem glasilu slovenskih občin.

Številka: 410-0015/2019

Datum:

**ŽUPAN**

**OBČINE RAVNE NA KOROŠKEM**

**dr. Tomaž ROŽEN**